तकनीक का हमारे जीवन पर प्रभाव काफी व्यापक होता है यह तो हम सभी जानते हैं। लेकिन क्या आपने कभी सोचा था कि तकनीक आंखों की रोशनी से वंचित लोगों को फिल्म देखने का मौका देगी? यह चमकत्कार हुआ चेन्नई में, जहां रजनीकांत की फिल्म ‘कबाली’ का ढेरों अंधे लोगों ने मजा लिया। डिसक्रिप्टिव ऑडियो टेक्नोलॉजी से लैस इस थिएटर में जब यह लाइन गूंजी कि रजनीकांत ने अपना सूट पहन लिया है और वह स्टाइलिश अंदाज में जेल से बाहर आ गए हैं; तो थिएटर में सभी नेत्रहीन लोगों ने तालिया बजाईं और हूटिंग की। 700 से भी ज्यादा नेत्रहीन लोगों ने तकनीक के चलते फिल्म का मजा लिया।